OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLAN ZA RAZDOBLJE OD 1. SIJEČNJA DO 30. LIPNJA 2026. GODINE
1. UVOD I PRAVNA OSNOVA
Pučko otvoreno učilište „Augustin Vivoda“ Buzet (u daljnjem tekstu: Učilište) je proračunski korisnik Grada Buzeta. Osnovna djelatnost Učilišta obuhvaća kulturnu djelatnost, organizaciju manifestacija, kinoprikazivačku djelatnost te ostale popratne kulturno-edukativne programe od interesa za Grad Buzet.
Financijski plan Učilišta za 2026. godinu usvojen je u iznosu od 461.301,64 EUR. Tijekom prvog polugodišta bilo je izmjena i dopuna Financijskog plana (Rebalansa). Tekući plan iznosi 363.298,47 EUR.

2. OBRAZLOŽENJE OPĆEG DIJELA FINANCIJSKOG PLANA
U razdoblju od 01.01. do 30.06.2026. godine, poslovanje Učilišta obilježeno je sljedećim financijskim kretanjima:
	Kategorija
	Plan za 2026. (EUR)
	Ostvareno 1-6/2026 (EUR)
	Indeks ostvarenja (%)

	UKUPNI PRIHODI
	363.298,47
	172.257,82
	47.79%

	UKUPNI RASHODI
	363.298,47
	160.256,06
	44,11%

	RAZLIKA – VIŠAK / MANJAK
	-
	12.001,76
	-


2.1. Prihodi i primici
Ukupni prihodi u prvom polugodištu ostvareni su u iznosu od 172.257,82 EUR, što čini 47,79% od godišnjeg plana. Struktura ostvarenih prihoda po izvorima financiranja je sljedeća:
· Izvor 11 - Opći prihodi i primici (Sredstva proračuna Grada Buzeta): Ostvareno je 128.148,13 EUR (47,34% plana). Ova sredstva utrošena su namjenski za financiranje redovnog poslovanja, plaće zaposlenika i materijalne troškove ustanove.
· Izvor 31 - Vlastiti prihodi (Prihodi od ulaznica, najma…): Ostvareno je 22.889,69 EUR (36,42%). Sredstva se odnose na prihod od najma poslovnog prostora, prodaja suvenira, glazbeno-scenski programi, ulaznice kino i Kaštel Petrapilosa te od knjižnice i muzeja.
· Izvor 5 - Prihodi od pomoći (Kapitalne i tekuće od drugih proračuna - Ministarstvo kulture, HAVC): Ostvareno je 20.920,00 EUR. Odobrena sredstva za nabavu knjižnične građe, potpora za kino djelatnost i za restauratorske radove na muzejskoj građi.
· Izvor 61 - Donacije: Ostvareno je 300,00 EUR.
2.2. Rashodi i izdaci
Ukupni rashodi u izvještajnom razdoblju iznose 160.256,06 EUR, odnosno 44,1% od godišnjeg plana. Analiza rashoda po ekonomskoj klasifikaciji:
· Razred 3 - Rashodi poslovanja: Ostvareni su u iznosu od 147.920,12 EUR.
· Skupina 31 - Rashodi za zaposlene: Izvršeni su u iznosu od 103.705,82 EUR (48,48% plana), što je u skladu s planiranom dinamikom i zakonskim obvezama.
· Skupina 32 - Materijalni rashodi: Izvršeni su u iznosu od 44.214,30 EUR (35,90% plana). 
· Razred 4 - Rashodi za nabavu nefinancijske imovine: Ostvareni su u iznosu od 12.335,94 EUR. Sredstva su utrošena za nabavu uredske opreme i knjiga.
2.3. Preneseni višak / manjak poslovanja
U 2026. godinu prenesen je višak prihoda iz prethodnog razdoblja u iznosu od 2.878,97 EUR.
· Navedeni višak planira se utrošiti za Usluge tekućeg i investicijskog održavanja te za restauratorske radove na muzejskoj građi. 

3. OBRAZLOŽENJE POSEBNOG DIJELA FINANCIJSKOG PLANA (PROGRAMI I AKTIVNOSTI)
Izvršenje programa i aktivnosti u prvom polugodištu 2026. godine odvijalo se prema sljedećoj dinamici:

Aktivnost A101301: Redovna djelatnost Pučkog otvorenog učilišta
· Izvorni plan: 267.501,64 EUR
· Tekući plan: 281.098,47 EUR
· Izvršenje (1-6): 137.574,16 EUR
· Indeks izvršenja tekućeg plana: 48,94 %

Obrazloženje:
U izvještajnom razdoblju od 1. siječnja do 30. lipnja, financijske aktivnosti u okviru redovne djelatnosti Učilišta odvijale su se uravnoteženo i pratile su planiranu dinamiku, ostvarivši 48,94 % tekućeg plana.
Izvršenje po izvorima financiranja i ekonomskoj klasifikaciji rashoda prikazuje se kako slijedi:
1. Izvor 1.1. Opći prihodi i primici (Gradski proračun)
Iz ovog izvora za redovan rad utrošeno je ukupno 123.174,48 EUR (tekući plan: 249.749,50 EUR), što je namijenjeno za:
· Rashode za zaposlene (Skupina 31): Isplaćeno je 103.698,98 EUR (plaće za redovan rad iznose 82.255,64 EUR, doprinosi za zdravstveno osiguranje 13.572,18 EUR, a ostali rashodi za zaposlene 7.871,16 EUR). Iznosi se odnose na 6 zaposlenika.
· Materijalne rashode (Skupina 32): Utrošeno je 19.475,50 EUR za pokriće osnovnih troškova ustanove, od čega se najveći dijelovi odnose na usluge tekućeg i investicijskog održavanja od čega je većina za uređenje 2. kata u zgradi Narodnog doma (5.475,16 EUR), troškove energije (4.312,84 EUR), računalne usluge (3.343,38 EUR) te premije osiguranja (3.149,11 EUR).
2. Izvor 3.1. Prihodi za posebne namjene (Vlastiti/namjenski prihodi)
Iz ovog izvora izvršeno je ukupno 12.550,71 EUR (tekući plan: 29.500,00 EUR), a sredstva su u potpunosti usmjerena na materijalne i financijske potrebe programa:
· Rashodi za zaposlene (Skupina 31): Izvršeno je minimalnih 6,84 EUR za ostale rashode.
· Materijalne rashode (Skupina 32): Realizirano je 12.543,87 EUR. Sredstva su raspoređena na uredski materijal (1.923,55 EUR), ostale nespomenute usluge (1.822,21 EUR), materijal i sirovine (1.351,20 EUR), usluge telefona i pošte (1.404,10 EUR) te ostale operativne tekuće troškove (službena putovanja, intelektualne usluge, komunalije).
3. Izvor 9.3. Višak prihoda - Vlastiti prihodi
Tijekom prvog polugodišta utrošen je preneseni višak u iznosu od 1.848,97 EUR . Sva sredstva namjenski su utrošena unutar Materijalnih rashoda (Skupina 32), preciznije za nabavu materijala i dijelova za tekuće i investicijsko održavanje za uređenje 2. kata u zgradi Narodnog doma (stavka 3224).

Aktivnost A101305: Projekt Postkulterra
· Izvorni plan: 21.200,00 EUR
· Tekući plan: 11.200,00 EUR
· Izvršenje (1-6): 380,08 EUR
· Indeks izvršenja tekućeg plana: 3,39 %

Obrazloženje:
U izvještajnom razdoblju od 1. siječnja do 30. lipnja, aktivnost na projektu "Postkulterra" – Kaštel Petrapilosa, bilježi nisku razinu financijskog izvršenja od svega 3,39 % u odnosu na tekući plan. Ovako nisko izvršenje u prvom polugodištu uobičajeno je za ovaj projekt, budući da se glavnina ugovorenih aktivnosti, manifestacija i pripadajućih plaćanja planira i realizira u drugoj polovici godine. Ono što je ipak ostvareno uglavnom se odnosi na održavanje samog Kaštel Petrapilosa.

Kapitalni projekt K101301: Nabava knjiga, umjetničkih dijela 
•    Izvorni plan: 20.600,00 EUR
•    Tekući plan: 20.450,00 EUR
•    Izvršenje (1-6): 10.226,91 EUR
•    Indeks izvršenja tekućeg plana: 50,01 %
Obrazloženje:
U izvještajnom razdoblju od 1. siječnja do 30. lipnja, realizacija kapitalnog projekta nabave knjiga i umjetničkih djela odvijala se u potpunosti prema planiranoj dinamici, ostvarivši 50,01 % tekućeg proračunskog okvira. Sva sredstva utrošena su namjenski za obogaćivanje fundusa i zbirki Učilišta.
Financijsko izvršenje po izvorima i ekonomskoj klasifikaciji iznosi:
Izvor 1.1. Opći prihodi i primici: Iz proračuna Grada Buzeta izvršeno je ukupno 1.268,80 EUR (tekući plan: 3.450,00 EUR) unutar Rashoda za nabavu proizvedene dugotrajne imovine (Skupina 42). Sredstva su raspoređena na nabavu knjiga (stavka 4241) u iznosu od 918,80 EUR te na muzejske izloške i predmete prirodnih rijetkosti (stavka 4243) u iznosu od 350,00 EUR.
Izvor 3.1. Prihodi za posebne namjene: Iz vlastitih i namjenskih prihoda realiziran je minimalan iznos od 24,99 EUR (tekući plan: 500,00 EUR), koji je u potpunosti usmjeren na nabavu knjiga (stavka 4241).
Izvor 5.0. Tekuće pomoći iz drugih proračuna: Iz ovog izvora ostvareno je značajnije izvršenje u iznosu od 8.933,12 EUR (tekući plan: 16.500,00 EUR). Sva sredstva utrošena su namjenski za nabavu knjiga (stavka 4241) sukladno odobrenim potporama.

Tekući projekt T101301: Nabavka opreme
•    Izvorni plan: 104.500,00 EUR
•    Tekući plan: 4.500,00 EUR
•    Izvršenje (1-6): 2.109,03 EUR
•    Indeks izvršenja tekućeg plana: 46,87 %
Obrazloženje:
Tijekom prvog polugodišta došlo je do značajne izmjene u planiranju ovog projekta, pri čemu je tekući plan smanjen sa 104.500,00 EUR na 4.500,00 EUR iz razloga što nije prošla kandidatura na natječaju za izradu projektne dokumentacije za rekonstrukciju zgrade muzeja. U okviru revidiranog tekućeg plana, projekt bilježi stabilno izvršenje od 46,87 %.
Struktura izvršenja po izvorima financiranja je sljedeća:

Izvor 3.1. Prihodi za posebne namjene: Iz vlastitih/namjenskih sredstava izvršeno je ukupno 2.109,03 EUR (što prati planiranih 4.500,00 EUR). Sredstva su u potpunosti utrošena unutar Rashoda za nabavu proizvedene dugotrajne imovine, točnije za nabavu uredske opreme i namještaja (stavka 4221) – POS printer i klima uređaj. 

Aktivnost A101501: KULTURNE MANIFESTACIJE
•     Izvorni plan: 37.500,00 EUR
•    Tekući plan: 38.020,00 EUR
•    Izvršenje (1-6): 9.965,88 EUR
•    Indeks izvršenja tekućeg plana: 26,21 %

Obrazloženje:
U izvještajnom razdoblju od 1. siječnja do 30. lipnja, financijsko izvršenje aktivnosti namijenjenih organizaciji i provedbi kulturnih manifestacija iznosi 26,21 % u odnosu na tekući plan. Ovakva dinamika troškova u prvom polugodištu je uobičajena i izravno je povezana sa sezonskim karakterom kulturnih događanja. Naime, glavnina ključnih gradskih i tradicionalnih manifestacija (poput proslave Subotine i popratnih jesenskih programa) planirana je i realizirat će se u drugoj polovici proračunske godine.
Sva ostvarena sredstva u prvih šest mjeseci utrošena su namjenski unutar ekonomske klasifikacije Materijalnih rashoda (Skupina 32), za tehničku i programsku realizaciju održanih događanja poput kino projekcija, radionica, kazališnih predstava, književnih večeri, programa za djecu, manifestaciju Raspjevana buzeština itd.  Izvršenje po izvorima financiranja prikazuje se kako slijedi:

Izvor 1.1. Opći prihodi i primici: Iz proračuna Grada Buzeta za tekuće potrebe manifestacija izvršeno je ukupno 4.400,11 EUR (od tekućeg plana koji iznosi 9.000,00 EUR), što predstavlja stabilno praćenje pripremnih i operativnih troškova.
Izvor 3.1. Prihodi za posebne namjene: Iz vlastitih i namjenskih prihoda Učilišta realiziran je iznos od 4.130,77 EUR. 
Izvor 5.2. Kapitalne pomoći iz drugih proračuna: Iz ovog izvora izvršeno je 1.435,00 EUR (tekući plan iznosi 5.870,00 EUR), a odnosi se na sufinanciranje programa kina sredstvima iz eksternih proračunskih izvora – HAVC.


4. POSEBNI IZVJEŠTAJI
Sukladno zakonskim propisima, Učilište podnosi Izvještaj o zaduživanju na domaćem i stranom tržištu novca i kapitala u kojem se iskazuje da se ustanova u izvještajnom razdoblju nije zaduživala, niti ima aktivnih financijskih obveza po osnovi kredita, zajmova ili izdanih vrijednosnih papira.

5. ZAKLJUČAK
Financijsko poslovanje Pučkog otvorenog učilišta „Augustin Vivoda“ Buzet u prvom polugodištu 2026. godine bilo je stabilno, uravnoteženo i u okvirima odobrenog Financijskog plana. Sva proračunska i vlastita sredstva trošena su namjenski, racionalno i u skladu sa zakonskim propisima, prateći kalendar kulturnih i obrazovnih aktivnosti Grada Buzeta.


Buzet, 23. srpnja 2026.
Klasa: 400-01/26-01/5
Urbroj: 2163-3-2-26-07

